cyanic-selkie/wikianc huggingface dataset:
მეტეხის ღვთისმშობლის შობის ტაძარი
ისტორია
არსებობს ლეგენდა მეტეხის დაარსებაზე. ოსთა მთავარს ბაყათარს გაუტაცნია ვახტანგის და, სამი წლის ხვარამზე. მეფემ გადაწყვიტა მისი დახსნა. დამ შეუთვალა: თუ ბაყათართან ბრძოლას მაინც არ დაიშლი, გაითვალისწინე, რომ ის სულ აბჯარასხმული დაიარება, მისი მოკვლა შეიძლება თუ იღლიაში დაჭრიო. ვახტანგმა გაუგზავნა კაცი ბაყათარს. ვახტანგი მტკვარგაღმა იდგა დაელოდა ბაყათარს. ბაყათარმა მას ფიცი ჩამოართვა: სანამ წყალს არ გამოვცდები, ისარი არ მესროლოო და შეაგდო ცხენი წყალში. ვახტანგმა ფიცი გატეხა და ბაყათარს ისარი ესროლა. რადგან მან ფიციგატეხა, მონანიების მიზნით ააგო ტაძარი მეტეხი, რაც ნიშნავს ”მე ვტეხე ფიცი”.
ნიკო ჩუბინაშვილის აზრით, სიტყვა მეტეხი ბერძნული “მეტოქისაგან” წარმოსდგება, რაც ნიშნავს “ეპისკოპოსთა ან არქიმანდრიდთტა დროებით სადგომსა ეკლესიითურთ სხვის ეპარქიაში”. ზოგი მკვლევარის აზრით, მეტეხი ძველქართულად “არემარეს სასახლის ირგვლივ” ნიშნავს.
ჟამთააღმწერელი გვამცნობს, რომ 1289 წელს ყაენთან წასვლის წინ მეფე დემეტრე II–მ თავდადებულმა “აღაშენა პალატსა შინა მონასტერი, ისანთა, საყოფელად მეტეხთა ღმრთისმშობლისა, და შეამკო განგებითა დიდითა, და შესწირნა სოფელნი და ზვარნი, და განუჩინა მონაზონთა საზრდელი…”. და მონასტერიც დააარსა. ტაძრის დღევანდელი სახე სწორედ ამ დროს მიეკუთვნება.
1630-იან წლებში აქ მოღვაწეობდა ნიკოლოზ ჩოლოყაშვილი (ნიკიფორე ირბახი). შარდენის ცნობით, XVII საუკუნის II ნახევარში მეტეხის ტაძარი მიტოვებული და დაზიანებული ყოფილა. 1660 წელს ეკლესია მეხის დაცემისაგან დაზიანდა. 1661 წელს ვახტანგ V შაჰ-ნავაზმა ტაძარი აღადგინა ისნის ციხის გალავანში, მაგრამ თოფის წამლის საწყობად აქცია. მეფე როსტომმა გაამაგრა არემარე ეკლესიის ირგვლივ ძლიერი ციტადელით, რომელსაც 3000 ჯარისკაცი იცავდა. XVII საუკუნის მეორე ნახევრიდან მეტეხის ტაძარში წირვა-ლოცვა აღარ აღესრულებოდა. XVIII საუკუნის I ნახევარში მეტეხის ციხეში ჯერ თურქთა, შემდეგ სპარსთა გარნიზონი იდგა.
1690-იან წლებში მეფე ერეკლე I–მა, ანუ ნაზარალი–ხანმა მეტეხის ციხესთან ერთად ეკლესიის შენობაც გადასცა სპარსელებს, რომლებიც მას კვლავინდებურად დენთის საწყობად იყენებდნენ. ეკლესია მხოლოდ მას შემდეგ ამოქმედდა, რაც 1748 წელს ერეკლე მეორემ აბდულა-ბეგი დაამარცხა. მან ციხის აღების დროს დაზიანებული ეკლესია შეაკეთა და აღადგინა მისი გუმბათი. ამ ფაქტს გვიდასტურებს ტაძრის აღმოსავლეთის კედელზე შემორჩენილი წარწერა:
1795 წელს ტაძარი კვლავ დაზიანდა აღა-მაჰმად-ხანის შემოსევის დროს. 1798-1800 წლებში ეკლესია შეაკეთა მეფე გიორგი XII–მ. 1801 წლის შემდეგ მეტეხის ეკლესია განაგრძობს მოქმედებას. 1819 წელს გენერალ ერმოლოვის ბრძანებით ძველი ციხე-სიმაგრე დააქციეს და აშენდა ორ იარუსიანი შენობა (კლდისგარშემო) დამნაშავეთა საპატიმროდ. ამის შემდეგ წინანდელ ისნის ციხეს მეტეხის სატუსაღო დაერქვა, ტაძარი კი სატუსაღოს ეკლესიად გადაიქცა. მეტეხის საერთო არქიტექტურა შეიცვალა: ეკლესიის გარშემო მრავალ კოშკებიანი გალავნის ნაცვლად ყაზარმული ტიპის ახალი შენობები გაჩნდა.
„ეხლა მეტეხის ციხეში გამართულია საპყრობილე და მეტეხის ღმრთისმშობლის ეკლესია არის სამლოცველო ტაძარი პყრობილთა და უძლურთა სულთა“ − წერს 1884 წელს ისტორიკოსი მოსე ჯანაშვილი.
საბჭოთა ხელისუფლების დამყარების შემდეგ, 1934 წელს მეტეხის სატუსაღო გაუქმდა და 1937 წელს მეტეხის გარშემო აშენებული ყაზარმების შენობები დაანგრიეს. „დიდი წმენდის“ პერიოდში ლავრენტი ბერიას გადაწყვეტილი ჰქონდა ამ ეკლესიის დანგრევაც, თუმცა მას ძლიერი წინააღმდეგობა შეხვდა. ამ საქმეს მხატვარი დიმიტრი შევარდნაძე მეთაურობდა. ბერიამ შესთავაზა მუზეუმისათვის ეკლესიის რეპლიკის (ასლის) შემცირებული ზომით შექმნა, რასაც მისი წინადადებით თავად დიმიტრი შევარდნაძე უხელმძღვანელებდა, რაზედაც ამ უკანასკნელის მტკიცე უარი მიიღო. შევარდნაძე წინააღმდეგობის გაწევისთვის დაპატიმრებულ და მოგვიანებით სიკვდილით დასჯილ იქნა. მიუხედავად ამისა, ნაგებობის გადარჩენა მაინც მოხერხდა.
ხანგრძლივი პერიოდის მანძილზე ტაძარი უმოქმედო იყო. 1979 წლიდან მასში მოქმედებდა და სპექტაკლებს მართავდა სახელმწიფო ახალგაზრდული დრამატული თეატრ-სტუდია, ე.წ. „მეტეხის თეატრი“. მოგვიანებით ტაძარი მხატვრის სახელოსნოდ გადაიქცა.
1988 წლის მაისში სრულიად საქართველოს კათოლიკოს-პატრიარქის ილია II-ის ლოცვა-კურთხევით ტაძარს ახალი ჯვარი დაადგეს და წირვა-ლოცვა განაახლეს. ეკლესიის მრევლმა დადგა გაძარცვული ტაძრის ახალი ხის კანკელი. 1992 წლიდან გარდაცვლილი შვილის სულის საოხად ტაძრის სარემონტო სამუშაოებში ჩაება მშენებელ-ინჟინერი ალექსანდრე ანთაძე.
ტაძრის სიწმინდეები
ტაძრის უმთავრეს სიწმინდეს წარმოადგენს წმინდა შუშანიკის საფლავი. VII საუკუნის დასაწყისში სომეხ-ქართველთა საეკლესიო განხეთქილების შემდეგ კათოლიკოსმა კირიონმა წმინდანის ნეშტი დაბა ცურტავიდან მეტეხის ტაძარში გადმოასვენა. წმინდანი დედოფლის ნეშტი ეკლესიის სადიაკვნეშია. ცნობილია, რომ თამარ მეფემ მოოქროვილი სამოსით შეამკო ნეტარი დედოფლის სხეული და განსაკუთრებულ პატივს მიაგებდა მას.
ადრე ტაძარს ჰქონდა XVII საუკუნეში მოჭედილი თავისი ხატიც – ჩვილედი ღვთისმშობლისა. მაჯდ-ოს-სალტანე მასთან დაკავშირებით წერს: “1795 წელს, ყიზილბაშების შემოსევის ჟამს დაიკარგა ტაძრის ხატი, რომლის სამაგიერო გამოგზავნა პეტერბურღიდან ბატონიშვილმა სალომემ, იულონის მეუღლემ”.
რესურსები ინტერნეტში
კატეგორია:თბილისის ეკლესიები კატეგორია:კულტურული მემკვიდრეობის ძეგლები თბილისში
მადონა
საკუთარ სახელს მადონა რამდენიმე მნიშვნელობა აქვს:
Anonychomyrma polita
Anonychomyrma polita — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Anonychomyrma-ს გვარიდან. მიეკუთვნება Dolichoderinae-ს ქვეოჯახს. .
სქოლიო
კატეგორია:Anonychomyrma
ჯორჯ მარშალის ევროპული ცენტრი
მინი|250პქ|მარშალის ცენტრის ლოგო ჯორჯ მარშალის სახელობის უსაფრთხოების სწავლების ევროპული ცენტრი, (George C. Marshall European Center for Security Studies) — ამერიკის შეერთებული შტატების თავდაცვის დეპარტამენტის და გემრანიის ფედერაცული რესპუბლიკის თავდაცვის სამინისტროს ერთობლივი ინსტიტუტი თავდაცვისა და უსაფრთხოების სფეროში, რომლიც მდებარეობს ქალაქ გარმიშ–პარტენკირხენში, გერმანიაში.
მარშალის ცენტრის მისიაა, შესაძლებლობების განვითარებითა და გლობალური ქსელის მეშვეობით, რეგიონალური და ტრანსნაციონალური უსაფრთხოების გამოწვევების დაძლევის ხელშეწყობა. ცენტრი ახორციელებს მრავალფეროვან უნიკალურ პროგრამებს და კურსდამთავრებულების სახით, ჰყავს 155-ზე მეტი ქვეყნის 13600-ზე მეტი უსაფრთხოების სექტორის წარმომადგენელი.
მარშალის ცენტრში მოქმედებს სხვადასხვა რეზიდენტული პროგრამები, მათ შორის: ცენტრში მოქმედებს საერთაშორისო უსაფრთხოების სწავლების სამაგისტრო პროგრამა (MISS), რომელიც ბუნდესვერის (გერმანიის შეიარაღებული ძალების) უნივერსიტეტთან ერთად ხორციელდება.
რესურსები ინტერნეტში
კატეგორია:ევროპული ორგანიზაციები
იენ ბრენანი
იენ ბრენანი (ინგლ. Ian Brennan) — ამერიკელი მსახიობი, სცენარისტი და პროდიუსერი, ცნობილია როგორც ამერიკული მუსიკალური ტელესერიალის, „კლუბის“ ერთ-ერთი შემქმნელი რაიან მერფისთან და ბრედ ფელჩაკთან ერთად. ისინი სერიალის პირველი და მეორე სეზონის ყველა ეპიზოდის ავტორები არიან, რის გამოც არაერთ დაჯილდოებაზე იყვნენ წარდგენილნი.
სქოლიო
კატეგორია:ამერიკელი სცენარისტები კატეგორია:ამერიკელი ტელერეჟისორები კატეგორია:კლუბი (სერიალი)
ოჩოფეხა (მოწყობილობა)
საქართველოში ოჩოფეხას ჭაობიან ადგილებში XIX საუკუნის ბოლომდე იყენებდნენ. გარდა პრაქტიკული დანიშნულებისა, ოჩოფეხას ხმარობდნენ ხალხურ დღესასწაულებისა და კარნავალების დროს. იგი „ყეენობაშიც“ იხმარებოდა, ოჩოფეხაზე შემდგარი ე. წ. „ყეენის მარბიელი“, პირდაპირ მეორე სართულის აივნებიდან კრეფდა „ყეენის ბეგარას“. სახელი „ოჩოფეხა“ რელიგიურ-მითოლოგიური შინაარსისაა (ოჩოფეხა — თხის ფეხა), როგორც ჩანს, თხისფეხიანი ან თხის მსგავსი მითოლოგიური პერსონაჟები მონაწილეობდნენ უძველეს ქართულ მისტერიებში (ოჩოკოჩი, ოჩოპინტრე). მათი პარალელური მოვლენაა ბერძნული თხისფეხიანი ღვთაება — პანი. ასეთი ღვთაებები ბუნების მფარველ დიონისურ ძალებს განასახიერებდნენ, რომელთა კულტებში განსაკუთრებით ძლიერი იყო  თხის ზოომორფიული სიმბოლიკა.
ოჩოფეხა ხისძირიან ქოშებსაც ერქვა. იგი დღემდეა შემონახული საბავშვო თამაშობებში.
ლიტერატურა
კატეგორია:ფეხსაცმელები
მსოფლიოს ვალუტები
სია შეიცავს გაერთიანებული ერების წევრი სახელმწიფოების, დამოკიდებული ტერიტორიების და არაღიარებული ქვეყნების მიერ ლეგალური გადახდის საშულებად აღიარებულ 180 ფულის ერთეულს.
რესურსები ინტერნეტში
*
ვალო-დი-დიანო
ვალო-დი-დიანო (Vallo di Diano) — ხეობა იტალიაში, კამპანიის რეგიონის სამხრეთ-აღმოსავლეთ ნაწილში, სალერნოს პროვინციაში.
მდებარეობს ალბურნის მთებსა და კამპანიისა და ბაზილიკატის რეგიონების საზვრებს შორის. მიჩნეულია ჩილენტოს გეოგრაფიულ სუბრეგიონად და ჩილენტოსა და ვალო-დი-დიანოს ეროვნული პარკის ნაწილად, რომელიც 1998 წლიდან შეტანილია იუნესკოს მსოფლიო მემკვიდრეობის ძეგლთა სიაში. უდიდესი სატყეო პარკი (პრუნო) ძირითადად ჩილენტოს მხარეს მდებარეობს.
NGC 705
NGC 705 — გალაქტიკა ანდრომედას თანავარსკვლავედში. აღმოჩენის თარიღია 1786 წლის 21 სექტემბერი. ეს ობიექტი შედის ახალ საერთო კატალოგში.
ვალო-დი-დიანო
არეალს გარს არტყავს 17 მუნიციპალიტეტი, რომელთა შორისაც უდიდესია ზალა-კონსილიანა 15 000 მცხოვრებით.
NGC 705
რესურსები ინტერნეტში
კატეგორია:გალაქტიკები კატეგორია:ანდრომედას თანავარსკვლავედი
ვალო-დი-დიანო
კლიმატი ტიპური აპენინების ხეობებისათვის დამახასიეთებელია. ნალექების საშუალი წლიური მაჩვენებელი 1000 მმ-ია.
რესურსები ინტერნეტში
კატეგორია:მსოფლიო მემკვიდრეობის ძეგლები იტალიაში
დასავლეთ რუმინეთის მთები
დასავლეთ რუმინეთის მთები, აპუსენი (Munţii Apuseni) — კარპატის მთათა სისტემის ნაწილი რუმინეთის დასავლეთ ნაწილში. დასავლეთით ესაზღვრება შუა დუნაის ვაკე, ჩრდილოეთით — სომეშის ხეობა, აღმოსავლეთით — ტრანსილვანიის პლატო, სამხრეთით — მურეშის ხეობა. აგებულია გრანიტებით, კრისტალური ფიქლებით, კირქვებითა და ვულკანური ქანებით. დასავლეთ რუმინეთის მთების სისტემაში გამოიყოფა ცენტრალური პლატოსებრი მასივი ბიჰორი, სიმაღლე 1849 მ-მდე; კირქვული მთები ტრასკეუ (1370 მ) და მეტალიჩი (1438 მ); დასავლეთით კოდრუს (1112 მ), ზერანდისა და პედურია-კრაიულუის (1000 მ-ზე დაბალი) ქედები. ჩრდილოეთით მეზეშის, პლოპიშისა და ფეჯეტის ქედები. მობრტყელებულ ქედებზე მთის მდელოებია, დაბლა — წიწვოვანი და წიფლის ტყეები. ამზადებენ ხე-ტყეს.
არის ოქროს, ვერცხლისა და პოლიმეტალების საბადოები; მარმარილოს, ანდეზიტისა და კირქვის სამტეხლოები.
ლიტერატურა
კატეგორია:რუმინეთის ქედები
კასპარუს ბართოლინუსი
კასპარუს ბართოლინუსი (Bartholin, Bartholinus; დ. 10 სექტემბერი, 1655, კოპენჰაგენი — გ. 11 ივნისი, 1738) — მეცნიერ-ენციკლოპედისტი, ანატომი, ფიზიკოსი და ფილოსოფოსი იყო. თომას ბართოლინუსის შვილი. აღმოაჩინა ენისქვეშა სანერწყვე ჯირკვლის სადინარი და საშოს კარიბჭის ჯირკვლები, რომლებსაც მისი სახელი ეწოდება.
Cephalotes pavonii
Cephalotes pavonii — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cephalotes-ის გვარიდან.
სქოლიო
კატეგორია:ჭიანჭველები
ტბეთი (საჩხერის მუნიციპალიტეტი)
ტბეთი — სოფელი საჩხერის მუნიციპალიტეტში, ჭალის თემში. 1991 წლამდე შედიოდა ჯავის რაიონში, სინაგურის სასოფლო საბჭოში. 1991 წელს შევიდა საჩხერის რაიონში. მდებარეობს მდინარე ყვირილის ხეობაში. ზღვის დონიდან 800 მეტრი, საჩხერიდან 30 კილომეტრი. 2002 წლის აღწერის მონაცემებით, სოფელში ცხოვრობს 11 კაცი.
Anonychomyrma procidua
Anonychomyrma procidua — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Anonychomyrma-ს გვარიდან. მიეკუთვნება Dolichoderinae-ს ქვეოჯახს. .
სქოლიო
კატეგორია:Anonychomyrma
Under Pressure
„Under Pressure“ — Queen-ის და დევიდ ბოუის მიერ 1981 წელს ჩაწერილი სიმღერა. ბოუისთვის, ეს იყო პირველი თანამშრომლობა, სადაც იგი ვოკალისტიც იყო და ჩაწერაშიც მონაწილეობდა. სიმღერა შესულია ჯგუფის 1982 წელს გამოსულ ალბომში Hot Space. მან მიაღწია #1 პოზიციას ბრიტანეთის სინგლების ჩარტში. ასევე, სიმღერა შესულია VH1-ის 80'იანების 100 საუკეთესო სიმღერის სიის 31-ე ადგილზე.
სიმღერების სია
1981 წლის სინგლი
სქოლიო
კატეგორია:1981 წლის სინგლები კატეგორია:Queen-ის სიმღერები კატეგორია:1981 წლის სიმღერები
ფელიპი-გერა
ფელიპი-გერა (Felipe Guerra) — მუნიციპალიტეტი ბრაზილიაში, რიუ-გრანდი-დუ-ნორტის შტატში; მდებარეობს ზღვის დონიდან 79 მეტრზე. მიეკუთვნება ოესტე-პოტიგუარის მეზორეგიონს. შედის ეკონომიკურ-სტატისტიკურ მიკრორეგიონ შაპადა-დუ-აპოდის შემადგენლობაში.
2010 წლის მონაცემებით, მოსახლეობა 5 734 ადამიანს შეადგენდა, მოსახლეობის სიმჭიდროვე 21.35 კმ²-ზე. ფართობი 268 588 კმ²-ია.
რესურსები ინტერნეტში
კატეგორია:რიუ-გრანდი-დუ-ნორტის მუნიციპალიტეტები
თამაზ აგლაძე
თამაზ აგლაძე (დ. 12 აგვისტო, 1940 — გ. 27 იანვარი, 2019) — ქართველი მეცნიერი, პედაგოგი და ქიმიკოსი.
თამაზ აგლაძე დაიბადა ქალაქ თბილისში. მუშაობდა მოსკოვში ლ. კარპოვის სახელობის ფიზიკური ქიმიის ინსტიტუტში 1964 წლიდან, 1980–1985 წლებში კი დ. მენდელეევის სახელობის ქიმიური ტექნოლოგიის ინსტიტუტში. იყო საქართველოს ტექნიკური უნივერსიტეტის ელექტროქიმიურ წარმოებათა ტექნოლოგიის წარმოებათა გამგე 1985 წლიდან. მისი შრომები ეძღვნება ლითონთა ელექტროქიმიისა და კოროზიის შესწავლას, არაორგანული და ლითონთა ორგანული ნაერთთა ელექტროსინთეზის საკითხებს, ელექტროქიმიურ ხელსაწყოთმშენებლობას. ელექტროლიტური მანგანუმის დიოქსიდის წარმოებაში დანერგვა ტიტან–მანგანუმის შენადნობის შემცველი ელექტროქიმიურად აქტიური ანოდები. გომელის ხელსაწყოთსაშენებელ ქარხანაში დანერგა იმპულსური პოტენციოსტატიკური კომპლექსი ელექტროქიმიური კვლევისათვის. 1984 წელს იყო ქიმიის მეცნიერებათა დოქტორი, პროფესორი კი 1987 წელს, ამასთან ერთად თამაზ აგლაძე იყო ტექნოლოგი.
Fugazi (ალბომი)
Fugazi — ბრიტანული ნეო-პროგრესული როკ-ჯგუფ Marillion-ის მეორე სტუდიური ალბომი. იგი გამოვიდა 1984 წელს და იყო პირველი ალბომი, რომელზეც დაუკრა იენ მოსლიმ. ორ დისკიანი ვერსია, გაუმჯობესებული ჟღერადობითა და დამატებითი სიმღერებით გამოიცა 1998 წელს.
ფიშის თქმით, სახელწოდება წამოვიდა ვიეტნამის ომში გამოყენებული სლენგიდან.
ჩაწერა
სტუდიაში Monmouth რეპეტიციების დროს ჯგუფმა შექმნა ახალი ალბომის სიმღერების დიდი ნაწილი. შერჩეული იქნა მისი სახელწოდებაც.
თუკი ჯგუფის სადებიუტო დისკის ჩაწერა 50.000 ფუნტი დაჯდა, ახალ დისკზე EMI-ს გამოყო 75.000. ჩაწერის დაწყებიდან 14 კვირის შემდეგ უკვე დახარჯული იქნა 150.000 ფუნტი, მაგრამ შედეგი არა და არ ჩანდა.
მიუხედავად ამისა, ჩაწერის პროცესი არც თუ ცუდად დაიწყო. 1984 წლის იანვრისათვის დაგეგმილი იყო ახალი სინგლის გამოცემა და 1983 წლის ნოემბერში ჩაწერილი იქნა Punch and Judy. თუმცა, იგი უკვე დახვეწილი იყო. ამიტომ სხვა მასალასთან დაკავშირებით პრობლემები იქმნებოდა.
ჯგუფის წევრების აღიარებით, გაუგებრობებს ჰქონდა ადგილი პროდიუსერ ნიკ ტოუბერთან დაკავშირებით. მოულოდნელად მან სტუდიაში უამრავი ახალი ტექნიკური აღჭურვილობის ნიმუში მოიტანა, ვინაიდან სურდა თანამედროვე ჟღერადობის მიღება. სრულ წინააღმდეგობას წარმოადგენდა მისი ასისტენტი, საიმონ ჰანერტი, რომელიც ჯგუფს უფრო მოსწონდა. მასთან ერთად სტუდიაში მუშაობა შესამჩნევად ადვილი აღმოჩნდა.
საშობაოდ ჯგუფმა ინგლისში გამართა კონცერტების ტრადიციული სერია. მუსიკოსებს ჰქონდათ იმედი, რომ ნიკი სტუდიას უფრო შრომისუნარიანი დაუბრუნდება. იმედები არ გამართლდა. თებერვალში აღმოჩნდა, რომ ხარჯებმა 50.000 ფუნტს გადააჭარბეს, ალბომი კი დაუსრულებელი იყო. ტოუბერი უარს ამბობდა წასვლაზე, მიუხედავად იმისა, რომ ამის შესახებ მას EMI-დან უბრძანეს - მისი წასვლა კი ნიშნავდა დამატებითი ანაზღაურების გაღებას.
EMI-ს დასამშვიდებლად მენეჯერმა ჯონ არნისონმა განაცხადა, რომ ალბომი თებერვლის ბოლოს გამოვიდოდა, სინგლთან და ბრიტანეთის ტურთან ერთად.
Punch and Judy გამოვიდა 1984 წლის 30 იანვარს, ტურნეს დაწყებამდე 9 დღით ადრე. თუმცა მან მალე დაკარგა პოპულარობა. ფიში ამ მოვლენით საკმაოდ გაღიზიანებული იყო. არ იქონია შედეგი სიმღერის შესრულებამ სხვადასხვა ტელეშოუშიც.
წინ იყო 2 თვიანი ტურნე, ალბომი კი ჯერ არ გამოცემულა. საკონცერტო გამოსვლების წარმატების ტალღაზე პირველი ალბომი, Script for a Jester's Tear წარმატებით გაიყიდა (დამატებითი 60.000 ასლის ოდენობით). ჯგუფმა დაიმსახურა 'ვერცხლის დისკი'. იმის გამო, რომ Fugazi იგვიანებდა, მსმენელი მხოლოდ პირველ ალბომს და სინგლებს ყიდულობდა, შედეგად გაიყიდა კიდევ 40.000 ასლი და ალბომმა ოქროს სტატუსი შეიძინა.
თუმცა, ალბომით უკმაყოფილი მსმენელები მაინც იყვნენ. სტივ როზერის თქმით, უცნაურია, რომ იგი უფრო დადებითად მიიღეს, ვიდრე წინამორბედი, მიუხედავად იმისა, რომ ჯგუფმა მასთან მიმართებაში ყველა გეგმა ვერ განახორციელა. უკმაყოფილო მყიდველებს შორის დიდი ნაწილი თვლიდა, რომ Fugazi წინა დისკთან მიმართებაში ჟღერადობით უფრო სუსტია, ჟღერს ცივად და უსულოდ. მიუხედავად ამისა, დისკი მოხვდა ბრიტანეთის ჩარტის #4 პოზიციაზე, სადაც 5 კვირა იმყოფებოდა. ერთი თვის შემდეგ მან ვერცხლის, ხოლო წლის ბოლოს - ოქროს სტატუსი შეიძინა.
ალბომიდან გამოცემული მეორე სინგლი იყო Assassing. სპეციალურად ამ დისკისთვის ჯგუფმა ჩაწერა ახალი კომპოზიცია Cinderella Search - უკვე საიმონ ჰანერტის პროდიუსერობით. სინგლმა ჩარტში #19 პოზიცია დაიკავა.
1998 წლის გამოცემის დამატებითი დისკი
მითითებულია მხოლოდ მეორე დისკზე წარმოდგენილი ვერსიების ავტორები. 1984 წლის ორიგინალურ გამოცემაზე სიმღერების ავტორებად მითითებულია Marillion-ის ყველა წევრი.
სქოლიო
კატეგორია:Marillion-ის ალბომები კატეგორია:1984 წლის ალბომები
Cephalotes patellaris
Cephalotes patellaris — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cephalotes-ის გვარიდან.
სქოლიო
კატეგორია:ჭიანჭველები
ქართულ-ჰულაგუიანური დირჰემი
ქართულ-ჰულაგუიანური დირჰემი — XIII საუკუნის 80-იან წლებში თბილისში მოჭრილი ვერცხლის მონეტა, რომლის ერთ მხარეს ილხანის სახელის შემცველი ზედწერილია უიღურულად, ხოლო მეორეზე – ქრისტიანული ლოცვა არაბულად: და ჯვრის გამოსახულება, გარე სეგმენტებში – გამოშვების თარიღი, იშვიათად მოჭრის ადგილი – თბილისი. ამგვარი ფული დიდი რაოდენობით მიმოიქცეოდა აღმოსავლეთ საქართველოში და მის ფარგლებს გარეთაც, რასაც მათი განძებად აღმოჩენის შემთხვევებიც მოწმობს. საქართველო ერთადერთი იყო ჰულაგუიანების ქვეშევრდომ სახელმწიფოთა შორის, რომელიც მონეტას უშვებდა ქრისტიანული რწმენის სიმბოლოთი.
ლიტერატურა
კატეგორია:საქართველოს მონეტები
შუნგის იმპერია
220პ ქ.|მინიატურა |220 პქ.px|მინიატიურა|მარჯვნივ|ატლანტი იაკსში, უფრო დიდი გამოსახულება იყო შუნგის იმპერია — იმპერია ინდოეთის აღმოსავლეთ ნაწილში. წარმოიქმნა დაახლ. ძვ. წ. 185—73 წლებში, მაურიების იმპერიის დაცემის შემდეგ. დედაქალაქი — პატალიპუტრა.
მაურიების იმპერიის დაცემა
ძვ. წ. 185 წელს, მეფე აშოკას გარდაცვალებიდან 50 წლის შემდეგ მაურიების უკანასკნელი მეფე ბრიჰადრათჰა სასტიკად მოკლეა სამხედრო აღლუმზე საკუთარმა მთავარსარდალმა პუშიამიტრა შუნგას მიერ, რომელმაც თავი მეფედ გამოახცადა და ახალი დინასტია შექმნა.
ბუდიზმის დევნა
პუშიამიტრა შუნგა იყო მორწმუნე ბრამინი. იგი იყო ბუდიზმის მკვეთრი მოწინააღმდეგე და სისასტიკით ცნობილი. მან დანგრია ბუდისტური მონასტრები და დახოცა ბერები. აჯილდოებდა ხალხს ბუდისტი ბერების მკვლელობებისთვის. ბუდისტური მონასტრები იძარცვებოდა და გარდაიქმნებოდა ინდუისტურ ტაძრებად. განსაკუთრებით, ისეთ ადგილებში, როგორიცაა ნალანდა, ბოდგაია, სარნატი, და მატჰურა.
კონფლიქტი ინდო-ბერძნებთან
დაახლოებით, ძვ. წ. 180 წელს ინდო-ბერძნების მეფე დემეტიოს I ბაქტრიელი გაემართა შუნგის წინააღმდეგ სალაშქროდ. მიაღწია თითქმის პატალიპუტრამდე. ჩამოაყალიბა ახალი ინდო-ბერძნული სამეფო ჩრდილო და ჩრდილო-დასავლეთ ინდოეთის ტერიტორიაზე. შეჭრის მიზეზად ითვლება აგრეთვე ბუდიზმი, რომელმაც ამ ადგილების დაკავებიდან მალევე აყვავებას მიაღწია. განსაკუთრებით არსებითი წვლილი ბუდიზმის განვითარებასა და გავრცელებაში მიუძღვის მხსნელად წოდებულ მეფე მენანდერ I-ს.
ჰელიოდორის სვეტის თანახმად, ინდო-ბერძნები და შუნგა დაზავდნენ და დაახლოებით ძვ. წ. 110 წელს გაცვალეს დიპლომატიური მისიები.
შუნგის სამეფოს ბოლო პერიოდი
გვინ პერიოდში შუნგის სამეფოში გაგრძელდა წინაარმდეგობა ცენტრიდან მოშორებულ ადგილებში. ხოლო შუნგის დინასტიის დაცემის შემდეგ იმპერიას მართავდა კავნას დინასტია.
რესურსები ინტერნეტში
კატეგორია:ინდოეთის ისტორია კატეგორია:აზიის ისტორიული სახელმწიფოები კატეგორია:მადჰია-პრადეშის შტატი კატეგორია:დინასტიები
დიმოვო (სმოლიანის ოლქი)
დიმოვო (Димово) — სოფელი ბულგარეთში. 2010 წლის მონაცემებით მოსახლეობა შეადგენს 4 კაცს.
კატეგორია:ბულგარეთის სოფლები
წითელი უდაბნო (ფილმი)
წითელი უდაბნო (Il deserto rosso) — მიქელანჯელო ანტონიონის 1964 წლის ფილმი. ფილმში აღწერილია რავენაში არსებული ცივი, წვიმიანი და ნისლიანი, ქარხნისგან დაბინძურებული გარემო. მთავარი გმირია ჯილიანა, გათხოვილი ქალი, დიასახლისი, რომელიც ცდილობს პიროვნულ გადარჩენას თანამედროვე საზოგადოებაში არსებული კულტურული შოკების და ეგზისტენციური კრიზისის ფონზე.ფილმის სამუშაო სახელწოდება იყო „ლურჯი და მწვანე ცა“. „წითელი უდაბნო“ ანტონიონის ტეტრალოგიის ბოლო ფილმია და ამავდროულად არის რეჟისორის მიერ გადაღებული პირველი ფერადი ფილმი. ფილმმა მიიღო ოქროს ლომი.
კლადნო
კლადნო (Kladno) — ქალაქი ჩეხეთში, ცენტრალური ბოჰემიის მხარეში. მდებარეობს პრაღიდან 25 კმ-ით ჩრდილო-დასავლეთით. წარმოადგენს რეგიონის უდიდეს ქალაქს და მთლიანი აგლომერაციის მოსახლეობა დაახლოებით 110 000 ადამიანს შეადგენს. მიეკუთვნება პრაღის მეტროპოლიურ არეალს.
წითელი უდაბნო (ფილმი)
რესურსები ინტერნეტში
კატეგორია:1964 წლის ფილმები კატეგორია:იტალიური ფილმები კატეგორია:იტალიურენოვანი ფილმები კატეგორია:მიქელანჯელო ანტონიონის ფილმები
კლადნო
წერილობით წყაროებში კლდანო პირველად XIV საუკუნეშია მოხსენიებული. 1561 წელს ქალაქის სტატუსი მიიღო. ისტორიულად, აქ განვითარდა ბოჰემიის მძიმე მრეწველობა. წლების განმავლობაში ფუნქციონირებდა ფოლადის ქარხანა, რომელიც რეგიონის უდიდესი დამსაქმებელი იყო. ეს ქარხანა დღესაც არსებობს, მაგრამ პრივატიზაციის შემდეგ შეიცვალა მეპატრონე და უფრო პატარა ნაწილებად დაიყო. მომპოვებითი მრექწველობა 1842 წლიდან დაიწყო. პრაღის სიახლოვე ადგილობრივ ეკონომიკას სტაბილურობას უნარჩუნებდა, მიუხედავად იმისა, რომ კომუნისტური რეჟიმის შემდეგ მძიმე მრეწველობამ კოლაფსი განიცადა.
სქოლიო
კატეგორია:ჩეხეთის ქალაქები
Echoes: The Best of Pink Floyd
Echoes: The Best of Pink Floyd — ინგლისური პროგრესული როკ-ჯგუფ პინკ ფლოიდის 2001 წელს გამოცემული სიმღერების კომპილაციური ალბომი. ორდისკიან გამოცემაში თავმოყრილია ჯგუფის ცნობილი სიმღერები.
ალბომი
ეს კომპილაცია მიმოიხილავს ჯგუფის კარიერას 1967-დან 1994 წლამდე. მიუხედავად ამისა, აქ გამოტოვებულია ოთხი ალბომი More, Ummagumma, Atom Heart Mother, და Obscured by Clouds. სიმღერების თანმიმდევრობა არაქრონოლოგიურია. ყოველი სიმღერა უერთდება შემდეგს ხმოვანი ეფექტით ან მუსიკალური აკორდით - ეს არის პროდიუსერ ჯეიმზ გათრის მუშაობის შედეგი. ამასთან, ყველა სიმღერამ გაიარა ციფრული რემასტერინგი.
დეივიდ გილმორი კომპილაციის სახელწოდების სახით განიხილავდა Some Of The Parts-ს.
გარეკანის ელემენტები
გარეკანის გაფორმებაში გამოყენებულია მინიშნებები ჯგუფის სხვა ალბომების ყდებზე ან სიმღერების ტექსტებზე:
გამოუყენებელი მასალა
პროდიუსერ ჯეიმზ გათრის თქმით, კომპილაციაში აგრეთვე აპირებდნენ შემდეგი კომპოზიციების შეტანას:
სქოლიო
კატეგორია:პინკ ფლოიდის კომპილაციური ალბომები კატეგორია:2001 წლის კომპილაციური ალბომები კატეგორია:EMI Records-ის კომპილაციური ალბომები კატეგორია:Capitol Records-ის კომპილაციური ალბომები კატეგორია:ალბომები სტორმ თორგერსონის გარეკანის დიზაინით კატეგორია:ები-როუდის სტუდიებში ჩაწერილი ალბომები კატეგორია:ალბომები ნორმან სმითის პროდიუსერობით კატეგორია:ალბომები დეივიდ გილმორის პროდიუსერობით კატეგორია:ალბომები ჯო ბოიდის პროდიუსერობით
თაზაქენდი
თაზაქენდი — სოფელი საქართველოში, ქვემო ქართლის მხარის გარდაბნის მუნიციპალიტეტში, კალინინოს თემში. მდებარეობს გარდაბნის ვაკეზე. ზღვის დონიდან 310 მეტრზე, გარდაბნიდან დაშორებულია 6 კილომეტრით. 2014 წლის აღწერის მონაცემებით სოფელში ცხოვრობს 1185 ადამიანი.
სქოლიო
კატეგორია:კალინინოს თემის სოფლები
Cephalotes patei
Cephalotes patei — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cephalotes-ის გვარიდან.
სქოლიო
კატეგორია:ჭიანჭველები
NGC 708
NGC 708 — გალაქტიკა ანდრომედას თანავარსკვლავედში. აღმოჩენის თარიღია 1786 წლის 21 სექტემბერი. ეს ობიექტი შედის ახალ საერთო კატალოგში.
რესურსები ინტერნეტში
კატეგორია:გალაქტიკები კატეგორია:ანდრომედას თანავარსკვლავედი
Abell 262 Abell 262
ლანგობარდების ნამოსახლარები
ლანგობარდების ნამოსახლარები (Longobardi in Italia: i luoghi del potere) — იტალიაში მდებარე ლანგობარდების შვიდი დასახლების საერთო სახელწოდება, რომლებიც 2011  წელს იუნესკომ მსოფლიო მემკვიდრეობის სიაში შეიყვანა „შუა საუკუნეების ევროპის ცხოვრებაში მნიშვნელოვანი სულიერი და კულტურული როლის შეტანისათვის“.
სქოლიო
კატეგორია:მსოფლიო მემკვიდრეობის ძეგლები იტალიაში
ივანე ბართოლომეი
ივანე ალექსის ძე ბართოლომეი (დ. 28 ნოემბერი, 1813, პეტერბურგი ― გ. 5 ოქტომბერი, 1870, თბილისი) — რუსი არქეოლოგი და  ნუმიზმატი, გენერალ-ლეიტენანტი, პეტერბურგის აკადემიის წევრ-კორესპონდენტი (1856).
ბიოგრაფია
1850 წლიდან მსახურობდა ჩაჩნეთში, აფხაზეთსა და თბილისში. ბართოლომეი 1853 წელს დიპლომატიური დავალებით სვანეთში გაიგზავნა. მან გარკვეული როლი ითამაშა სვანეთის რუსეთთან შეერთების საქმეში. შეაგროვა ქართული, ბაქტრიული, პართული და სასანური მონეტების მდიდარი კოლექცია, რომელიც შემდგომ ერმიტაჟს გადასცა. იკვლევდა ნუმიზმატიკას კავკასიის ეთნოგრაფიისა და ეპიგრაფიკის, აგრეთვე კავკასიური ენებისა და მათი ურთიერთდამოკიდებულების საკითხებს. 1855 წელს გაზეთ „კავკაზში“ (№ 70) გამოაქვეყნა ნაშრომი „ეგრეთ წოდებული მიძჯეგური ენების შესახებ, რომლებიც დღემდე ცნობილია მხოლოდ კლაპროთის შედარებების მეოხებით“. ბართოლომეიმ უარყო ტერმინი „მიძჯეგური ენები“ და მის ნაცვლად შემოიღო „ჩაჩნური ენები“.
ლიტერატურა
კატეგორია:რუსი არქეოლოგები კატეგორია:რუსი სამხედრო მოღვაწეები კატეგორია:დაბადებული 1813 კატეგორია:გარდაცვლილი 1870
Anonychomyrma purpurescens
სქოლიო
კატეგორია:Anonychomyrma
ოჩხამური (მდინარე)
ოჩხამური — მდინარე საქართველოში, აჭარის ავტონომიური რესპუბლიკის ტერიტორიაზე, მესხეთის ქედის ჩრდილო-დასავლეთ მთისწინეთში, ჩოლოქის მარცხენა შენაკადი. სათავე აქვს ზღვის დონიდან 705 მ-ზე. სიგრძე 21,4 კმ, მდინარის აუზის ფართობი 65,2 კმ². საზრდოობს წვიმის, თოვლის და მიწისქვეშა წყლით. წყალმცირეა მაისიდან აგვისტომდე. ახასიათებს წყალმოვარდნა. საშუალო წლიური ხარჯი შესართავთან 3,36 მ³/წმ.
ლიტერატურა
კატეგორია:აჭარის ავტონომიური რესპუბლიკის მდინარეები
გოვერნადორ-დის-სეტ-როზადუ
გოვერნადორ-დის-სეტ-როზადუ (Governador Dix-Sept Rosado) — მუნიციპალიტეტი ბრაზილიაში, რიუ-გრანდი-დუ-ნორტის შტატში; მდებარეობს ზღვის დონიდან 35 მეტრზე. მიეკუთვნება ოესტე-პოტიგუარის მეზორეგიონს. შედის ეკონომიკურ-სტატისტიკურ მიკრორეგიონ შაპადა-დუ-აპოდის შემადგენლობაში.
2010 წლის მონაცემებით, მოსახლეობა 12 374 ადამიანს შეადგენდა, მოსახლეობის სიმჭიდროვე 10.95 კმ²-ზე. ფართობი 1 129 551 კმ²-ია.
რესურსები ინტერნეტში
კატეგორია:რიუ-გრანდი-დუ-ნორტის მუნიციპალიტეტები
ისტორიანი და აზმანი შარავანდედთანი
„ისტორიანი და აზმანი შარავანდედთანი“ — საქართველოს მეფის — თამარის ე.წ. პირველი ისტორიკოსის თხზულება, XIII ს., რომელშიც აღწერილია თამარისა და მისი მამის გიორგი III-ის ისტორია.
ავტორი
ძეგლის ავტორი უცნობია. სხვადასხვა დროს მის ავტორად ვარაუდობდნენ ანტონ გნოლისთავისძეს (თედო ჟორდანია), სარგის I თმოგველს (პავლე ინგოროყვა), მანდატურთუხუცეს ჭიაბერს (სარგის კაკაბაძე), არსენ იშხნელს (კორნელი კეკელიძე), შოთა რუსთაველს (ივანე ლოლაშვილი).
ძეგლის ავტორი განათლებული პიროვნებაა. ის იცნობს დასავლეთისა და აღმოსავლეთის ისტორიას, ლიტერატურას და ფილოსოფიას. თხზულება დაწერილია მაღალფარდოვანი ენით. „ისტორიანი და აზმანი შარავანდედთანი“ პირველ ხარისხოვანი ქართული ისტორიული ძეგლია. ის საყურადღებო ცნობებს შეიცავს XII-XIII სს. საქართველოს პოლიტიკური და სიციალურ-ეკონომიკური ისტორიისათვის.
ტექსტი
თხზულების სრული ტექსტი შემონახულია „ქართლის ცხოვრების“ მარიამისეულ და მაჩაბლისეულ ნუსხებში და მცხეთური ნუსხის პირში. „ქართლის ცხოვრების“ ვახტანგისეულ რედაქციაში შერწყმულია თამარის მეორე ისტორიკოსის თხზულებასთან.
რესურსები ინტერნეტში
კატეგორია:ქართლის ცხოვრება
ილია ბარათაშვილი
ილია ბარათაშვილი (დ. 27 ივლისი, 1933 — გ. აგვისტო, 2010) — ქართველი ინჟინერი, მეცნიერი და პედაგოგი.
ილია ბარათაშვილი დაიბადა თერჯოლის რაიონის სოფელ სიმონეთში. 1956 წელს დაამთავრა საქართველოს პოლიტექნიკური ინსტიტუტი. მუშაობდა „ავტომატმრეწვში“ ინჟინრად 1956–1957 წლებში. 1957–1980 წლებში იყო საქართველოს მეცნიერებათა აკადემიის მეტალურგიის ინსტიტუტის მეცნიერ-თანამშრომელი. ხელმძღვანელობდა ამავე ინსტიტუტის მეტალურგიული პროცესების ფიზიკისა და ქიმიის ლაბორატორიას 1980 წლიდან. 1985 წლიდან იყო ტექნიკის მეცნიერებათა დოქტორი. 1987 კი წლიდან პროფესორი. 1990 წელს იყო მეტალურგიის ინსტიტუტის დირექტორი. ეწეოდა პედაგოგიურ მოღვაწეობას საქართველოს ტექნიკური უნივერსიტეტის შავი ლითონების მეტალურგიის კათედრაზე 1985 წლიდან. მისი სამეცნიერო შრომები ეხება მეტალურგიული პროცესების თეორიულ საფუძვლებს. დაამუშავა და დანერგა ელექტროლიტური მანგანუმის დააზოტებისა და რაფინირების ტექნოლოგია.
რესურსები ინტერნეტში
კატეგორია:დაბადებული 1933 კატეგორია:გარდაცვლილი 2010 კატეგორია:დაბადებული 27 ივლისი კატეგორია:ქართველი ინჟინრები კატეგორია:ქართველი პედაგოგები
აფინაჟი
აფინაჟი, (affinage < affiner „გაწმენდა“) — მაღალი სიწმინდის კეთილშობილი ლითონების მიღების პროცესი, ლითონთა რაფინირების ერთ-ერთი სახეობა. პროცესი ხორციელდება კეთილშობილი ლითონების დაყოფისა და მათგან მინარევების გამოყოფის გზით. ცნობილია აფინაჟის სამი მეთოდი: ელექტროლიზური, სველი და მშრალი.
ელექტროლიზურ მეთოდს ძირითადად ოქროსა და ვერცხლის აფინაჟითვის იყენებენ (კათოდზე დაილექება სუფთა ლითონი, მინარევი კი ლამის სახით გამოიყოფა). ამ წესით მიიღება 999,9 სინჯის ოქრო.ელექტროლიზური მეთოდის გამოყენებისას ტექნოლოგიური პროცესი ნაკლებ ხარჯს მოითხოვს; ამასთანავე მიღებული ლითონი მაღალი სიწმინდისაა. ამ მეთოდით მიიღება აგრეთვე პლატინის ჯგუფის ლითონები რომელიმე სხვა ლითონის ტანაპროდუქტების სახით;
სველი მეთოდით (ლითონების თეზაფში გახსნა და შემდეგ სხბვადასხვა რეაგენტით ხსნარებიდან მათი გამოყოფა), იღებენ პლატინას, პლადიუმს, ირიდიუმს, რადიუმსა და ამ ჯგუფის სწხვა ლითონება;
მშრალი მეთოდით — ოქროს (გამდნარ ლითონს ამუშავებენ ქლორით, რის შედეგად არაკეთილშობილი მინარევებისაგან წარმოქმნილი ქლორიდები აქროლდება, ვერცხლის ქლორიდი კი ამოტოვტივდება გამდნარი სუფთა ოქროს ზედაპირზე). ოქროს სინჯის 996,5, ქლორიდიდან აღდგენილი ვერცხლისა კი — 999,0.
ლიტერატურა
კატეგორია:მეტალურგია
ბართქორთი
ბართქორთი — ქედი საქართველოში, ყაზბეგის მუნიციპალიტეტში. მდებარეობს მყინვარწვერის ჩრდილო-აღმოსავლეთ კალთაზე, ყოფს დევდარაკისა და ჩათის მყინვარებს. სიგრძე 3 კმ-მდე, ეშვება 4000-იდან 3000 მ-მდე. წარმოადგენს ანდეზიტის ვულკანურ ნაკადს. თხემი დაფარულია თოვლ-ყინულით და უმთავრესად ნივალურ ზონაშია. ადგილ-ადგილ დამახასიათებელი წვეტიანსვეტებიანი გაშიშვლებული კლდეებია.
სქოლიო
კატეგორია:მცხეთა-მთიანეთის მხარის ქედები
დოლენი (სმოლიანის ოლქი)
დოლენი (Долен) — სოფელი ბულგარეთში. 2010 წლის მონაცემებით მოსახლეობა შეადგენს 1228 კაცს.
კატეგორია:ბულგარეთის სოფლები
St. Anger (სიმღერა)
St. Anger — ამერიკული მძიმე მეტალ ჯგუფ მეტალიკის პირველი სინგლი და მეორე სიმღერა მათივე 2003 წლის ამავე სახელწოდების სტუდიური ალბომიდან. მან მიიღო გრემი საუკეთესო მეტალ შესრულებისთვის გრემის 46-ე დაჯილდოების ცერემონიალზე და ნომინირებული იყო ასევე კატეგორიაში საუკეთესო როკ ვიდეო 2003 წლის MTV-ის მუსიკალური ვიდეოების დაჯილდოებაზე.
ტექსტი „Fuck it all and fuckin' no regrets, I hit the lights on these dark sets“ აშკარად მიემართება მეტალიკის ორ ადრინდელ სიმღერას: Damage Inc (ალბომიდან Master of Puppets) და Hit The Lights (Kill 'Em All-დან).
სიმღერამ გამოყენება პოვა სპორტში, კერძოდ კი იგი წარმოადგენდა World Wrestling Entertainment-ის თემას 2003 წლის SummerSlam-ის განმავლობაში; მუსიკალური ვიდეო შეტანილი იქნა ინტერაქტიულ DVD-ში.
მუსიკალური ვიდეო
St. Anger-ის მუსიკალური ვიდეო, რომლის რეჟისორებიც არიან ძმები მელოიები, გადაღებული იქნა სან ქუენტინის შტატის ციხეში, კალიფორნია. ჯგუფი უკრავს სხვადასხვა ადგილებზე ციხეში ასეულობით აღფრთოვანებული პატიმრის წინაშე. იგი წარმოადგენს მეტალიკის პირველ მუსიკალურ ვიდეოს, რომელშიც ახლად აყვანილი ბასისტი რობერტ ტრუჰილო მონაწილეობს, რომელიც ზუსტად გადაღების წინ დაემატა ჯგუფს.
ვიდეო იწყება მეტალიკის დრამერის რიტმული დაკვრით და მისი სიტყვებით „En, to, tre, fire!“ რომელიც ითარგმნება დანიურიდან როგორ „ერთი, ორი, სამი, ოთხი!.“ ვიდეოს დასრულებისას ეკრანზე ჩანს წარწერა:
სიმღერების სია
CD სინგლი 1
CD სინგლი 2
7-იანი ვინილის სინგლი
პრომო სინგლი
Cephalotes palustris
Cephalotes palustris — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cephalotes-ის გვარიდან.
სქოლიო
კატეგორია:ჭიანჭველები
უმლაუტი
უმლაუტი (Umlaut), მეტაფონია (metaphonia) — ხმოვნის დამსგავსება მომდევნო ხმოვანთან ამა თუ იმ ნიშნით, მაგალითად რბილსასიმიერობით ანუ ველარულობით, მაგარსასისმიერობით ანუ პალატარულობით.
პალატალური უმლაუტი ფართოდაა გავრცელებული სვანურ ენაში. უმლაუტის გამომწვევი ხმოვანი შეიძლება დაკარგულიც იყოს და შემონახულიც. მაგალითად სვანურ სიტყვაში „და̈შდვ“ (დათვი) ა̈ მიღებულია ა-საგან ბოლოკიდური (აწ დაკარგული) ი-ს გავლენით, ხოლო სიტყვაში „ადგარი“ (კლავს) უ-ს გამომწვევი ბოლოკიდური — ი არ დაკარგულა.
უმლაუტი ისევე, როგორც სინჰარმონიზმი, ხმოვანთა ასიმილაციური მოვლენაა, ოღონდ, მისგან განსხვავებით, ასიმილაცია აქ რეგრესიული და არა პროგრესული მიმართულებისაა — იმსგავსებს მომდევნო და არა წინამავალი ხმოვანი.
უმლაუტის ცნება სხვადასხვანაირად გამოიყენება:
უმლაუტი მომდინარეობს იაკობ გრიმისგან, რომელმაც ასევე სახელწოდება წყვეტა (Brechung) შემოიღო a-უმლაუტის აღსანიშნავად.
გერმანიკული ენების გარდა ასევე სხვა ენებსაც მოეპოვებათ უმლაუტის მსგავსი მოვლენები. ეს განსაკუთრებით ითქმის ბერძნულსა და ავესტურში არსებულ i-ეპითეზისზე.
ძველი გერმანული იცნობდა ასევე a-უმალუტს.
უმლაუტს უწოდებენ ასო-ნიშნებს, რომელთაც გერმანულ ენაში გამოიყენებენ ჟღერაშეცვლილი ხმოვნების გამოსახატავად. ესენია: Ä,ä, Ö,ö, Ü,ü. მათი ჩანაცვლება არც თუ იშვიათად ხდება ასე:
უმლაუტიან ხმოვანს თავს დაერთვის ტრემა.
ლიტერატურა
კატეგორია:ასიმილაცია (ენათმეცნიერება)
ხუხუის პროვინცია
ხუხუი (Provincia de Jujuy) – არგენტინის პროვინცია, მდებარეობს ქვეყნის ჩრდილო-დასავლეთ ნაწილში. ბოლივიისა და ჩილეს საზღვართან. ადმინისტრაციული ცენტრი – სან-სალვადორ-დე-ხუხუი. პროვინციის მოსახლეობა – 611 888 კაცი (2001). ფართობი – 53 219 კმ². პროვინცია მოიცავს 16 დეპარტამენტს
ისტორია
პირველი ესპანური დასახლება პროვინციის ტერიტორიაზე გაჩნდა 1593 წელს.
NGC 709
NGC 709 — გალაქტიკა ანდრომედას თანავარსკვლავედში. აღმოჩენის თარიღია 1877 წლის 18 ნოემბერი. ეს ობიექტი შედის ახალ საერთო კატალოგში.
რესურსები ინტერნეტში
კატეგორია:გალაქტიკები კატეგორია:ანდრომედას თანავარსკვლავედი
Abell 262 Abell 262
Anonychomyrma samlandica
Anonychomyrma samlandica — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Anonychomyrma-ს გვარიდან. მიეკუთვნება Dolichoderinae-ს ქვეოჯახს. .
სქოლიო
კატეგორია:Anonychomyrma
ბილონური მონეტა
ბილონური მონეტა (billon — დაბალსინჯიანი ვერცხლი) — არასრულფასოვანი ლითონის მონეტა, რომლის ნომინალური ღირებულება აღემატება შემცველი ლითონის ღირებულებასა და მოჭრის ხარჯს. ბილონური მონეტა ასრულებს მიმოქცევის საშუალების ფუნქციას, მიმოქცევაში ცვლის სრულფასოვან ოქროსა და ვერცხლის ფულს და ღირებულების ნიშანია. მას ჩვეულებრივ დაბალი სინჯის ვერცხლის ან სპილენძის, ნიკელის, ალუმინისა და მათი შენადნობებისაგან ჭრიან. 1933 წლიდან ყველა ქვეყანაში მხოლოდ ბილონური მონეტა შემოდის მიმოქცევაში.
ლიტერატურა
კატეგორია:ნუმიზმატიკა კატეგორია:მონეტები
კრატოვოს თემი
კრატოვოს თემი (Општина Кратово) — თემი ჩრდილოეთ მაკედონიაში. მდებარეობს ქვეყნის ჩრდილო-აღმოსავლეთ რეგიონში. მოსახლეობა შეადგენს 10 441 ადამიანს (2002 წლის აღწერის მონაცემები ). მოსახლეობის სიმჭიდროვე — 27.81 კაცი/კმ²-ზე.
თემის ადმინისტრაციული ცენტრი — კრატოვო. ადმინისტრაციული ცენტრის ჩათვლით თემის შემადგენლობაში შედის 31 დასახლება.
თემის ტერიტორიის ფართობი შეადგენს 375.44 კმ²-ს.
სქოლიო
კატეგორია:ჩრდილოეთ მაკედონიის თემები
ჯენა ესკოვიჩი
ჯენა ესკოვიჩი დაიბადა 1986 წლის 28 აპრილს სამხრეთ კორეაში, ქალაქ სეულში.
ჯენას კარიერა დაიწყო 1988 წელს, ამერიკულ საგანმანათლებლო, საბავშვო, სატელევიზიო სერიალში — „სეზამის ქუჩა“, იმ დროისთვის იგი 3 წლის იყო.
ჯენა პოპულარული გახდა სერიალიდან კლუბი, რომელშიც თინა კონ-ჩენგის როლს ასრულებს 2009 წლიდან. ცნობილია, რომ ჯენა სხვა მსახიობებისგან განსხვავებით, სერიალის მეოთხე სეზონშიც მიიღებს მონაწილეობას.
სქოლიო
კატეგორია:დაბადებული 28 აპრილი კატეგორია:დაბადებული 1986 კატეგორია:ამერიკელი მომღერლები კატეგორია:ამერიკელი მსახიობები კატეგორია:კლუბი (სერიალი) კატეგორია:კლუბი (მსახიობები) კატეგორია:XX საუკუნის ამერიკელი ქალი მსახიობები
Cephalotes palta
Cephalotes palta — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cephalotes-ის გვარიდან.
სქოლიო
კატეგორია:ჭიანჭველები
ჟაკლინ სმიტი
ჯაკლინ სმიტი (ინგლ. Jaclyn Smith, დ. 26 ოქტომბერი, 1945, ჰიუსტონი, აშშ) — ამერიკელი მსახიობი და ბიზნესმენი, რომელიც ცნობილია კელი გარეტის როლით პოპულარულ სატელევიზიო სერიალში" ჩარლის ანგელოზები" (1976-1981). სრიალის გადაღებების  დასრულების შემდეგ  დააარსა საკუთარი მოდის და პარფიუმერიის ბრენდი.
ადრეული წლები
ჟაკლინ ელენ სმიტი დაიბადა ჰიუსტონში, ტეხასი. დადიოდა   სან ანტონიოს Trinity University-ში. სასწავლებლი დამთავრების შემდეგ  გადავიდა ნიუ-იორკში, მისი სურვილი იყო ბალეტის მოცეკვავე გამხდარიყო. საბოლოოდ მისი  კარიერა 1968 წელს დაიწყო  რეკლამებში და მცირე ფილმებში მონაწილეობით. მარცხნივ|მინი|"ჩარლის ანგელოზები". პირველი სეზონი. [[1976 წ. ჟაკლინ სმიტი (მარცხნიდან), ფარა ფასეტი და ქეით ჯექსონი]] 1976 წლის 21 მარტს გაიმართა“ ჩარლის ანგელოზების“ პრემიერა, სმიტმა კელი გარეტის როლი შეასრულა. შოუში ასევე მონაწილეობენ ქეით ჯექსონი და ფარა ფასეტი. სერიალს დიდი წარმატება ხვდა წილად არა მხოლოდ ამერიკის შეერთებულ შტატებში, არამედ მთელ მსოფლიოში, რამაც სამი მსახიობი იმ პერიოდის პირველი მასშტაბის ვარსკვლავებად აქცია.
სმიტი ერთადერთი მსახიობია, რომელიც სერიალის ხუთივე სეზონში გამოჩნდა. სერიალის გადაღებებს შორის, მსახიობმა ითამაშა ისეთ სატელევიზიო ფილმებში, როგორიცაა „გაქცევა ბოგენის საგრაფოდან“ (1977) და „მომხმარებლები“ (1978). 1980 წელს მან შეასრულა თავისი პირველი მთავარი როლი ფილმ თრილერში „მკვლელობა ღამით“, რომელიც არ გამოდგა წარმატებული. მინი|ჯაკლინ სმიტი [[რონალდ რეიგანი|რონალდ და ნენსი რეიგანებთან ერთად. 1986 წ.]] სმიტმა ითამაშა ჟაკლინ კენედის როლი ფილმში „ჟაკლინ ბუვიე კენედი“, რისთვისაც 1981 წელს ნომინირებული იყო ოქროს გლობუსზე სატელევიზიო  მინისერიალში შესრულებული ქალის როლისთვის. ჯაკლინ სმიტმა  განაგრძო მონაწილეობა უამრავ სატელევიზიო ფილმსა და მინისერიალში მომდევნო 20 წლის განმავლობაში. შეასრულა არაერთი წამყვანი როლი სატელევიზიო ფილმებში, მათ შორისაა: „ ანგელოზების რისხვა“, ანგელოზების რისხვა 2“, „ფლორენს ნაითინგეილი“, „სენტიმენტალური მოგზაურობა“, „დეჟა ვიუ“, „კრისტინ კრომველი“, „დოქტორ უილისის გაუპატიურება“, „ ტყუილი კოცნის წინ“", "ბორნის პიროვნების იდენტობა", "ღმერთების წისქვილი", "ტყუილი კოცნის წინ", "კოშმარი დღისით", "მკვლელის მკლავებში", "ოჯახური ალბომი", "ჩემი საუკეთესო მეგობარი", "სანამ ის გაიღვიძებს", "თავისუფალი ვარდნა", "გულის კარნახით", "ჩვეულებრივი სასწაულები" და მრავალი სხვა. 2003 წელს ის გამოჩნდა ფილმში „ჩარლის ანგელოზებო: მხოლოდ წინ!“.
1989 წელს ჟაკლინ სმიტს გაუხსნეს თავისი სახელობის ვარსკვლავი „ჰოლივუდის დიდების ხეივანში “.
2008 წლის სექტემბერში სმიტმა გამოუშვა STYLE by Jaclyn Smith პარიკების კოლექცია Paula Young Wigs-ისთვის. პარიკები შექმნილია სტილისტ ხოსე ჰებერტის მიერ.
პირადი ცხოვრება
ჟაკლინ სმიტს ამჟამად მეოთხე ქმარი ჰყავს. მეორე  ქორწინებაში მსახიობს შეეძინა ვაჟი გასტონი (დაიბადა 1982 წელს) და ქალიშვილი სპენსერ მარგარეტი (დაიბადა 1985 წელს). 2003 წელს მას დაუდგინეს სარძევე ჯირკვლის კიბო. მსახიობი ინტენსიურად გადის  გადის მკურნალობის კურსს. 2010 წელს სმიტი გადაიღეს დოკუმენტურ ფილმში მკერდის კიბოს შესახებ 1 a Minute.
სქოლიო
კატეგორია:დაბადებული 26 ოქტომბერი კატეგორია:დაბადებული 1945 კატეგორია:ამერიკელი პროდიუსერები კატეგორია:ამერიკელი ქალი მსახიობები კატეგორია:XX საუკუნის ამერიკელი ქალი მსახიობები კატეგორია:XXI საუკუნის ამერიკელი ქალი მსახიობები კატეგორია:მსახიობები ჰოლივუდის დიდების ხეივანში
მიხეილ სუმგინი
მიხეილ ივანეს ძე სუმგინი (Сумгин, Михаил Иванович; დ. 24 თებერვალი [ ძვ. სტ. 12 თებერვალი] 1873, სოფ. კრაპივკა — გ. 8 დეკემბერი 1942, ტაშკენტი) — საბჭოთა მეცნიერი. გეოკრიოლოგიის სახელგანთქმული მკვლევარი და მისი ერთ-ერთი ფუძემდებელი.
1929 წელს მისი ინიციატივითა და ვლადიმერ ვერნადსკის უშუალო მონაწილეობით ორგანიზებული იქნა მარადი მზრალობის მუდმივი შემსწავლელი კომისია. 1939 წელს კომისია კადაკეთდა მზრალობისმცოდნეობის ინსტიტუტად, რომელსაც ვლადიმერ ობრუჩევის სახელი მიეკუთვნა. 1939 წლიდან სუმგინი ინსტიტუტის მოადგილის პოსტზეა.
სუმგინის მთავარი დამსახურება არის ის, რომ მან მოახდინა მუდმივი და სეზონური მზრალი ქანების კლასიფიკაცია და ასევე ფართოდ მუშაობდა მზრალობისმცოდნეობის როგორც დამოუკიდებელი მეცნიერების ჩამოყალიბებაზე.
სქოლიო
კატეგორია:საბჭოთა გეოლოგები კატეგორია:რუსი გეოლოგები
ბანდიტაჩიის ნეკროპოლისი
ბანდიტაჩიის ნეკროპოლისი (Necropoli della Banditaccia) — ეტრუსკების უძველესი ნეკროპოლისი იტალიაში, ქალაქ ჩერვეტერეს სიახლოვეს. 2004 წელს შეტანილია იუნესკოს მსოფლიო მემკვიდრეობის ძეგლთა სიაში.
მოიცავს 45 ჰექტარ ტერიტორიას, საიდანაც 10 ჰა მნახველთათვის ღიაა, სულ აღრიცხულია 1000 სამარხი, რომლებიც მიწაყრილების სტილისაა. ეს ნეკროპოლისი ერთ-ერთი უდიდესია ხმელთაშუა ზღვის აუზში. სამარხები ვილიანოვის ლულტურას მიეკუთვნება და ძვ. წ. IX საუკუნიდან ახ. წ. III საუკუნემდე, გვიანდელ ეტრუსკულ პერიოდამდე შუალედით თარიღდება. მათ შორის უძველესებს ჭის ფორმა აქვთ, სადაც გარდაცვლილთა ფერფლს ინახავდნენ. ასევე შემორჩენილია ამ საფლავების აღმნიშვნელი ნიშნები.
რესურსები ინტერნეტში
კატეგორია:მსოფლიო მემკვიდრეობის ძეგლები იტალიაში
სინაგური
სინაგური — სოფელი საჩხერის მუნიციპალიტეტში, ჭალის თემში. მდებარეობს რაჭის ქედის სამხრეთ კალთაზე, მდინარე ყვირილის მარჯვენა მხარეს. ზღვის დონიდან 1150 მეტრი. 2002 წლის აღწერის მონაცემებით სოფელში ცხოვრობს 36 კაცი.
ისტორია
1991 წლამდე შედიოდა ჯავის რაიონში და იყო სასოფლო საბჭოს ცენტრი. მასში შედიოდა სოფლები თედელეთი, ტბეთი, ქვემო ქარზმანი, ზემო ქარზმანი, ხახეთი და ჯალაბეთი, სულ 204 კვადრატული კილომეტრი ტერიტორია. 1991 წელს სინაგურის სასოფლო საბჭო გადაეცა საჩხერის რაიონს. ამან გამოიწვია 2008 წლის აგვისტოს ომის დროს ოსური მხარის პრეტენზიები ამ სოფლის მიმართ. ამის გამო სინაგური სოფელ პერევთან ერთად 2 წლის მანძილზე, 2008 წლის აგვისტოდან 2010 წლის ოქტომბრამდე ოკუპირებული იყო რუსეთისა და ე. წ. „სამხრეთ ოსეთის“ სამხედრო ძალების მიერ.
სქოლიო
კატეგორია:საჩხერის მუნიციპალიტეტის სოფლები კატეგორია:საქართველოს ოკუპირებული სოფლები
სტრინგი (ჯგუფი)
სტრინგი — ქართული ინდი-როკ ჯგუფი.
ჯგუფი 2000 წელს ჩამოაყალიბეს გიტარისტმა გიორგი მარიმ და ვოკალისტმა დავით ლომიძემ. პირველად სტრინგში შედიოდნენ - დავით ლომიძე (ვოკალი), გიორგი მარი (გიტარა), დავით გაბელაია (რითმ გიტარა), აჩიკო ქელბაქიანი (ბას გიტარა) და სანდრო ჩინჩალაძე (დასარტყმელი საკრავები).
მოგვიანებით სამმა წევრმა დატოვა სტრინგი. დავით გაბელაიას ჩაენაცვლა ლევან სვანიშვილი, ხოლო აჩიკო ქელბაქიანს - გიორგი კაკულია. სანდრო ჩინჩალაძისმაგივრად ჯგუფში სანდრო „სანი“ ჟღენტი მოვიდა.
ჯგუფი გამოდიოდა თითქმის ყველა მუსიკალურ ფესტივალზე და გაუმართავს კონცერტების საქართველოს თითქმის ყველა კუთხეში. 2005 წელს მათი სიმღერა „B 52“ დიდი წარმატებით სარგებლობდა. მისთვის აგრეთვე გადაღებული იქნა მუსიკალური ვიდეო.
რესურსები ინტერნეტში
ჯგუფის ოფიციალური MySpace გვერდი
კატეგორია:ქართული როკ-ჯგუფები კატეგორია:2000 წელს ჩამოყალიბებული ჯგუფები
ვიტრას დიზაინის მუზეუმი
ვიტრას დიზაინის მუზეუმი (Vitra Design Museum) — მდებარეობს ვეილ-ამ-რაინზე, გერმანია. დაარსდა 1989 წელს ვიტრას აღმასრულებელი ხელმძღვანელი როლფ ფელბაუმის მიერ როგორც დამოუკიდებელი კერძო ფონდი. კორპორაცია ვიტრა უზრუნველჰყოფს მას ფინანსური სუბსიდიებით, ვიტრას არქიტექტურით და ორგანიზაციული საკითხების გადაწყვეტით. მუზეუმის ბერლინის განყოფილების გახსნა დაგეგმილია 2007 წელს.
კოლექცია და ღონისძიებები
მუზეუმის კოლექციის ფოკუსი ავეჯსა და ინტერიერის დიზაინზეა. მის ძირითად ბირთვს შეადგენს აშშ-ის დიზაინერების ჩარლზ და რეი იმსების დანატოვარი, ჯორჯ ნელსონის, ალვარ აალტოს, ვერნერ პანტონის, დიტერ რამსის, ჟან პრუვესა და მიქაელ თონეს მრავალრიცხოვანი ნამუშევრები. აქ თავმოყრილია თანამედროვე ავეჯის დიზაინის მსოფლიოში უდიდესი კოლექცია, რომელიც მოიცავს ნიმუშებს ყველა მნიშვნელოვანი პერიოდიდან და სტილიდან მე-19 საუკუნის დასაწყისიდან დღემდე.
ეს ნამუშევრები, რომლებიც თავდაპირველად როლფ ფელბაუმის საკუთრებას წარმოადგენდა, მუდმივად გამოფენილი არ არის, ზოგიერთი რჩეული დიზაინერული სკამის გარდა, რომელთა ნახვა ზაჰა ჰადიდის სახანძროს სადგურში შეიძლება ვიტრას ტერიტორიაზე. მათ ნაცვლად, მუზეუმი დროებით გამოფენებს აწყობს, რომელთა ფოკუსი ერთი რომელიმე დიზაინერია, ხშირად სხვა მუზეუმების კოლექციებიდან ნასესხები ექსპონატებით. შესაბამისად, კოლექციის დანარჩენი ნაწილი სხვა მუზეუმებზეა გასესხებული მსოფლიოს გარშემო დროებითი გამოფენებისთვის.
კატეგორია:გერმანიის მუზეუმები კატეგორია:დიზაინი
მუზარადოსანი
მუზარადოსანი (Gymnocanthus) — თევზების გვარი ქვაქვეშიასებრთა ოჯახისა. სხეულის სიგრძე 40 სმ-მდეა, მასა 0,8 კგ-მდე. სხეული წინა ნაწილში გაფართოებულია; კუდის ნაწილი მოკლეა. შეფერილი არიან კაშკაშა ფერებში. კანი შიშველია, მხოლოდ თავის ზედა ნაწილია დაფარული ძვლოვანი ფირფიტებით (აქედან სახელწოდება). სალაყუჩე სარქვლებზე განლაგებულია რქების მსგავსი ეკლები. მკერდის ფარფლები დიდია. ბინადრობენ წყნარი ოკეანის ჩრდილოეთ ნაწილში, აზიის ნაპირების გასწვრივ, ერთი სახეობა ცირკუმპოლარულია — არქტიკული მუზარადოსანი (G. tricuspis). ფსკერის ნაკლებად მოძრავი თევზებია, ჩვეულებრივ 200–300 მ-მდე სიღრმეზე გვხვდება, ზოგჯერ 500 მ-მდე და მეტზეც. ჰერცენშტაინის მუზარადოსანი (G. herzensteini) და ზოგიერთი სხვა სახეობა ადგილობრივი რეწვის ობიექტია.
სქოლიო
კატეგორია:ქვაქვეშიასებრნი
მირმიდონები
მირმიდონები (Μυρμιδόνες) – თესალიაში მცხოვრები ერთ-ერთი აქაველი ტომის სახელწოდება. არსებობს გადმოცემა, თითქოს ეს ტომი პელევსის წინამძღოლობით გადასახლდა ეგინადან თესალიაში. ზოგიერთი მითის მიხედვით მირმიდონებმა თავიანთი სახელწოდება მიიღეს ზევსისა და ევრიმედუზას ვაჟის მირმიდონისაგან. თვით მირმიდონს კი იმიტომ ეწოდა ეს სახელი, რომ ზევსს ევრიმედუზასთან კავშირის დროს ჭიანჭველას სახე ჰქონდა მიღებული (μύρμηξ — „ჭიანჭველა“). კიდევ სხვა მითის მიხედვით თითქოს კუნძულ ეგინას ძველი მოსახლეობა ჭირმა გაანადგურა და უკაცრიელი კუნძულის მეფის ეაკოსის თხოვნით ზევსმა ჭიანჭველები ადამიანებად აქცია. მირმიდონები ჰომეროსს გამოყვანილი ჰყავს „ილიადაში“, როგორც მორჩილი, მამაცი და დახელოვნებული მებრძოლები. მათ აქილევსი ხელმძღვანელობს და ისინი მის ყოველ ბრძანებას უყოყმანოდ ასრულებენ. აქედან გამომდინარე მირმიდონის სახელწოდება განზოგადდა და ეწოდება მორჩილ, უფროსის ყოველგვარი სურვილის შემსრულებელ ადამიანს.
ილიადის ანალიზის საფუძველზე, სიმონ ყაუხჩიშვილისა და რომან მიმინოშვილის მტკიცებით, აქილევსი და მირმიდონელები იყვნენ არა აქაველი ტომი ბერძნულის მნიშვნელობით, არამედ მათ მიერ დამორჩილებული წინაბერძნული მოსახლეობა, პელაზგები.
რესურსები ინტერნეტში
* კატეგორია:ბერძნული მითოლოგია კატეგორია:მითოლოგიური ხალხები
ხალილ ბეი ხასმამედოვი
ხალილ ბეი ხასმამედოვი (Xəlil bəy Xasməmmədov; დ. 25 ოქტომბერი, 1873 — გ. 11 აგვისტო, 1945) — აზერბაიჯანელი საზოგადო მოღვაწე, პოლიტიკოსი და დიპლომატი. მსახურობდა რუსეთის იმპერიის პირველი და მეორე სახელმწიფო დუმას დეპუტატად, აზერბაიჯანის დემოკრატიული რესპუბლიკის შინაგან საქმეთა და იუსტიციის მინისტრად და აზერბაიჯანის პირველ ელჩად ოსმალეთის თურქეთში.
ადრეული ცხოვრება
ხალილ ბეი ხასმამედოვი დაიბადა 1873 წელს ელისავეტპოლში, (განჯა) იურისტების ოჯახში. მას ოთხი ძმა ჰყავდა. ხასმამედოვმა დაამთავრა მოსკოვის სახელმწიფო უნივერსიტეტი სამართლის სპეციალობით. მისი აზრების ჩამოყალიბებაში მნიშვნელოვანი როლი ითამაშა ისმაილ ბეი გასპირანლიმ. მისი პოლიტიკური მოღვაწეობა უნივერსიტეტის წლებში დაიწყო, როცა მუსლიმ-კავკასიის თანამემამულეთა საზოგადოების წევრი გახდა. შემდეგ ის ადვოკატად მუშაობდა ეკატერინოდარისა და განჯის რაიონულ სასამართლოებში.
პოლიტიკური კარიერა
ხასმამედოვი ასევე აქტიური იყო აზერბაიჯანის დემოკრატიული რესპუბლიკის დაარსების დროს, 1918 წელს. ის იყო აზერბაიჯანის ეროვნული საბჭოს წევრი და აზერბაიჯანის დემოკრატიული რესპუბლიკის დამოუკიდებლობის გამოცხადების ერთ-ერთი ხელმომწერი ტფილისში, 1918 წლის 28 მაისს.
აზერბაიჯანის დემოკრატიული რესპუბლიკის პერიოდში ხასმამედოვი მინისტრის პოსტებს იკავებდა აზერბაიჯანის მთავრობის ხუთ კაბინეტიდან ოთხში. ხასმამედოვი იუსტიციის პირველ მინისტრად მუშაობდა 1918 წლის 28 მაისიდან 1918 წლის 17 ივნისამდე; შინაგან საქმეთა მინისტრი იყო 1918 წლის 26 დეკემბრიდან 1919 წლის 16 ივნისამდე; და კვლავ იუსტიციის მინისტრი 1919 წლის 24 დეკემბრიდან 1920 წლის 1 აპრილამდე. მან უზრუნველყო თავდაცვის, ეროვნული უშიშროების და შინაგან საქმეთა სამინისტროების თანამშრომლობა გარე გამოწვევების დასაძლევად.
1920 წლის აპრილის დასაწყისში ხასმამედოვი დაინიშნა აზერბაიჯანის დემოკრატიული რესპუბლიკის ელჩად თურქეთში, ხოლო სტამბოლში ჩასვლისთანავე აზერბაიჯანის მთავრობა დაეცა. სიცოცხლის ბოლომდე თურქეთში დარჩა და 1945 წელს გარდაიცვალა. იგი დაკრძალეს ფერიკოის სასაფლაოზე.
სქოლიო
კატეგორია:გარდაცვლილი 1945 კატეგორია:დაბადებული 1873 კატეგორია:აზერბაიჯანელი პოლიტიკოსები კატეგორია:რუსეთის იმპერიის II მოწვევის სახელმწიფო სათათბიროს დეპუტატები კატეგორია:რუსეთის იმპერიის III მოწვევის სახელმწიფო სათათბიროს დეპუტატები